wickkiey/tamil-wikipedia-markdown huggingface dataset:
# ராஜ்குமார் சுக்லா

**ராஜ்குமார் சுக்லா** 1875 ஆம் ஆண்டு பீகாரின் முர்லி பீத்வார்வா கிராமத்தில் (சாம்பியா, மேற்கு சம்பரன்) பிறந்தார். சுதந்திர இந்தியாவுக்கான போராட்டத்தின் போது மகாத்மா காந்தியுடன் இணைந்து செயல்பட்ட புகழ்பெற்ற இந்திய கிராமவாசி ஆவார். தென்னாப்பிரிக்காவிலிருந்து திரும்பிய பிறகு காந்தியடிகளின் முதல் அரசியல் போராட்டமான சம்பாரண் விவசாயிகளின் உரிமைகளுக்கான போராட்டத்திற்கு அவரை அந்த இடத்துக்கு வற்புறுத்தி அழைத்துச் சென்றுவர் இந்த போராட்டமானது இந்திய விடுதலைப் போராட்டத்தில் ஒரு திருப்புமுகமாக இருந்தது.  

## வரலாறு
ராஜ்குமார் சுக்லாவுக்கு 5 ஏக்கர் நிலம் இருந்தது. அப்பகுதியின் மற்ற விவசாயிகளைப் போல அவரும் அவுரி பயிர் வைக்குமாறு அதிகாரவர்கத்தால் கட்டாயப்படுத்தப்பட்டார். இந்தக் கட்டாயச் சாகுபடிக்கு எதிராக விவசாயிகளைத் திரட்டும் முயற்சியில் ஷேக் குலாம் என்ற உள்ளூர் நண்பருடன் ஈடுபட்டார். மாவட்ட ஆட்சியருக்கு மனுக்களை அனுப்பிப் பார்த்தார். வேலைநிறுத்தத்துக்குக் கூட ஏற்பாடுகளைச் செய்தார். இதையடுத்து, அவுரி சாகுபடியாளர்களை பிரித்தானிய அரசு ஏவிய போலீஸ்காரர்களும், தோட்ட அதிபர்களும் சேர்ந்து தாக்கினர். தோட்ட அதிபர்களுக்கு எதிராக சுக்லா வழக்கு தொடர, இதற்கு பாட்னா வழக்கறிஞர்கள் உதவ முன்வந்தனர். ஐரோப்பிய மேலாளர் ஒருவருடன் சச்சரவில் ஈடுபட்டதற்காக 1914 இல் சுக்லாவைச் சில காலம் சிறையில் அடைத்தது பிரித்தானிய அரசு. முதல் உலகப் போர் சமயத்தின்போது, அவுரிக்குத் தேவை அதிகமானதால், அதிக பரப்பளவில் அவுரி சாகுபடி செய்யுமாறு விவசாயிகள் கட்டாயப்படுத்தப்பட்டனர். கான்பூரிலிருந்து வெளிவந்த ‘பிரதாப்’ என்ற இந்தி செய்தித்தாளில் அவ்வப்போது இதைக் கண்டித்து கட்டுரைகள் எழுதிவந்தார் சுக்லா. அப்பத்திரிக்கையின் ஆசிரியரான கணேஷ் சங்கர் வித்யார்த்தி தென்னாப்பிரிக்காவில் கொத்தடிமைகளாக நடத்தப்பட்ட தொழிலாளர்களுக்காக அந்நாட்டு அரசுக்கு எதிராக காந்தியடிகள் போராடிய விவரத்தை தெரிவித்தார்.  

1916 திசம்பரில் லக்னோவில் நடந்த காங்கிரஸ் மாநாட்டில் பாட்னா வழக்கறிஞர்கள் பிரஜ்கிஷோர் பிரசாத், ராஜேந்திர பிரசாத் ஆகியோருடன் சுக்லாவும் கலந்துகொண்டார். அவுரி சாகுபடியாளர்களின் பிரச்சினைகளைப் பற்றி மாநாட்டுக்கு வந்திருந்த தலைவர்களான பால கங்காதர திலகர், மதன்மோகன் மாளவியா ஆகியோரிடம் எடுத்துரைத்தனர். நாட்டின் சுதந்திரத்துக்காக நடத்தும் போராட்டத்தை அது திசைதிருப்பிவிடும் என்று கருதி அவ்விருவரும் அந்தப் பிரச்சினையில் ஆர்வம் செலுத்தத் தயங்கினர்.  
இருந்தாலும், பிகாரில் அவுரி சாகுபடியை மேற்கொள்ளுமாறு விவசாயிகள் கட்டாயப்படுத்தப்படுவதைக் கண்டிக்கும் ஒரு தீர்மானம் மாநாட்டில் நிறைவேற்றப்பட்டது.  

இந்தத் தீர்மானத்தின் மீது பேச வேண்டும் என்று காந்திஜிக்கு வேண்டுகோள் விடுத்தனர். இந்த விவகாரம் குறித்து முழுதாக ஏதும் தெரியாமல் பேச முடியாது என்று அவர் மறுத்துவிட்டார். அதற்குப் பிறகு ராஜ்குமார் சுக்லா, காந்திஜியிடம் சென்று, ஒரு முறை சம்பாரணுக்கு வந்து விவசாயிகளின் நிலைமையை நேரில் ஆராயுமாறு வேண்டுகோள் விடுத்தார். இக்கோரிக்கையை இப்போது தன்னால் ஏற்க முடியாது என்று காந்திஜி மறுத்துவிட்டார். அவருடைய உதவியைப் பெறுவதில் விடாப்பிடியாக முயற்சிகளை மேற்கொண்டார் சுக்லா.  
## சாந்தாரில் காந்தி
காந்தி 1917 ஏப்ரல் மாத இரண்டாவது வாரத்தில் தன் தேசியவாத சகாக்களான இராசேந்திர பிரசாத், அனுகுரா நாராயண் சின்ஹா, ப்ராஜ்கிஷோர் பிரசாத் ஆகியோருடன் சாம்பரன் வந்தார் இதன்பிறகு சம்பரன் சத்தியாக்கிரகம் துவங்கியது.  

இவரது 125 வது பிறந்த நாளை நினைவுகூரும் வகையில், 2000 ஆம் ஆண்டில் அஞ்சல்துறை அஞ்சல் தலையை வெளியிட்டது.  
## இதையும் காண்க
சம்பரண் மற்றும் கேடா சத்தியாகிரகங்கள்
# பங்களாதேஸ் சாரணர் சங்கம்



**பங்களாதேஸ் சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 1,474,460 சாரணர்கள் அங்கம் வகிக்கின்றனர். இது 1972 இல் நிறுவப்பட்டது.
# பூட்டான் சாரணர் சங்கம்


**பூட்டான் சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 18,170 சாரணர்கள் அங்கம் வகிக்கின்றனர். இது 1970இல் நிறுவப்பட்டது.
# புரூணை சாரணர் சங்கம்


**புரூணை சாரணர் சங்கம்** என்பது புரூணையின் தேசிய சாரணர் சங்கம் ஆகும். இது உலக சாரணர் அமைப்பில் அங்கம் வகிக்கும் 164 தேசிய சாரணர் சங்கங்களில் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 2,086 சாரணர்கள் அங்கம் வகிக்கின்றனர். 1933இல் இது நிறுவப்பட்டது.
# கம்போடியா சாரணர் சங்கம்



**கம்போடியா சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 5,404 சாரணர்கள் அங்கம் வகிக்கின்றனர்.  
இது 2005 இல் நிறுவப்பட்டது. உலக சாரணர் சம்மேளனத்தில் இது 2008இல் இணைந்துகொண்டது.
# இந்தியாவில் காபி உற்பத்தி


**இந்தியாவில் காபி உற்பத்தி** என்பது தென் இந்திய மாநிலங்களின் மலைத் தொடர்ப் பகுதிகளிலேயே மிகுதியாக உற்பத்தி செய்யப்படுகிறது.இந்தியாவின் மொத்த 8200 டன் காபி உற்பத்தியில் கர்நாடகம் 71%, கேரளம் 21%, தமிழகத்தில் 5% உற்பத்தி செய்யப்படுகிறது. இந்திய மலை சாரல்களில் நிழலில் விளையும் இந்திய காபி கொட்டைகளின் தரமானது உலகின் வேறு பகுதிகளில் நேரடி சூரிய ஒளியில் விளையும் காபி கொட்டைகளின் தரத்தை விட சிறந்ததாக கருதப்படுகிறது.. ஏழு என்ற எண் இசுலாமிய மார்க்கத்தில் புனிதமாக கருதப்பட்டதால் அது ஆன்மிகச் செயலாக கருதப்படும் என்ற நம்பிக்கையின் அடிப்படையில் ஏழு விதைகளை கொண்டு வந்தார். பின் கர்காடாகவில் உள்ள சந்திரகிரி மலைத்தொடர்களில் அதைப் பயிரிட்டார். தற்போது இம்மலைப் பகுதிகள் அவரின் நினைவாக பாபா புடின் மலை என்று அழைக்கப்படுகிறது.  

பாபா புதினின் முதல் நடவிற்கு பின் 1670 ல் முறையான பயிரிடுதலானது இந்தியாவில் துவங்கியது. பின்னர் காபி பயிரிடுதல் கேரளாவின் வயநாடு மற்றும் தமிழ்நாட்டின் சேர்வராயன், நீலகிரி மலைகளில் பரவியது. பிரித்தானிய அரசாங்கம் பெருமளவு காப்பியை இங்கிலாந்திற்கு ஏற்றுமதி செய்ததின் விளைவால் காப்பி உற்பத்தி பெருமளவில் வளர்ந்தது.  

1898 ல் ப்ரோடி என்ற பிரித்தானியரின் முயற்சியால் ஆந்திராவின் கிழக்கு கோதாவரி மாவட்டத்தில் அரக்கு சமவெளிப் பகுதிகளில் பரவியது.  

இந்தியாவின் காபி உற்பத்தியில் கர்நாடகா, கேரளா மற்றும் தமிழ்நாடு ஆகிய மாநிலங்கள் 98% உற்பத்தியினை செய்கின்றன. 2005-2006 ல் இந்தியா 2 லட்சம் கிலோ கிராம் காப்பி விதைகளை ஏற்றுமதி செய்துள்ளது. அராபிக்கா என்ற காபி விதையே இந்தியாவின் அபிமான வகையாக இருந்து கடந்த பத்தாண்டுகளாக ரோபஸ்டா என்ற வகை பிரபலமடைந்ததுள்ளது.  

## தமிழ் நாட்டில் காப்பி சாகுபடி பரப்பு விபரம்
தமிழ்நாட்டில் ஒரு லட்சம் ஏக்கர் வரை காபி பயிரிடப்பட்டுள்ளது. 17880 விவசாயிகள் காபி பயிரிட்டுள்ளனர். காபி விவசாயிகளில் 98 சதவீதம் பேர் சிறு விவசாயிகள். ஐந்து ஏக்கர் வரை காப்பி தோட்டம் உள்ளவர்கள் 14112 விவ சாயிகள், 5 முதல் 10 ஏக்கர் வரை காப்பி தோட்டம் வைத்துள்ளவர்கள் 2336 விவ சாயிகள் உள்ளனர். தமிழ்நாட்டில் 2017-18ல் 21400 டன்கள் காபி உற்பத்தியாகி உள்ளது. இது நாட்டின் மொத்த உற்பத்தி யில் 5.8 சதவீதம் மட்டுமே.  

| இடம் | ஹெக்டேர் |  |
| --- | --- | --- |
| திண்டுக்கல் மாவட்டம் , கொடைக்கானல் | 13436 |  |
| நீலகிரி மாவட்டம் | 8330 |  |
| சேலம் மாவட்டம் ஏற்காடு, கருமந்துறை | 6600 |  |
| தேனி மாவட்டம் போடி, பெரியகுளம் | 3758 |  |
| திருப்பூர் வால்பாறை | 2808 |  |
| நாமக்கல் கொல்லிமலை | 4935 |  |
| '''மொத்தம் | 39867''' | } |
# தாய்வான் சாரணர் சங்கம்



**தாய்வான் சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 49,457 சாரணர்கள் அங்கம் வகிக்கின்றனர்.
# பிஜி சாரணர் சங்கம்


**பிஜி சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 3,926 சாரணர்கள் அங்கம் வகிக்கின்றனர்.
# வேதரத்தினம் பிள்ளை


**சர்தார் வேதரத்தினம் பிள்ளை** (Sardar Vedaratnam Pillai) (25 பிப்ரவரி 1897 – 24 ஆகஸ்டு 1961) இந்திய விடுதலை இயக்க வீரரும், இந்திய தேசிய காங்கிரசு கட்சியின் தலைவர்களில் ஒருவரும், கொடைவள்ளலும் ஆவார். 14 ஆண்டுகள் சென்னை மாகாணச் சட்டமன்ற உறுப்பினராக செயல்பட்டவர்.  

பிரித்தானிய இந்திய அரசின் உத்தரவை மீறி, இராஜாஜி தலைமையில் 30 ஏப்ரல் 1930 அன்று நடைபெற்ற வேதாரண்யம் உப்புச் சத்தியாகிரகப் போராட்டத்தில் கலந்து கொண்டவர்களுக்கு சர்தார் வேதரத்தினம் பிள்ளை பெருமளவில் உதவியதால் ஆறு மாத சிறை தண்டனைக்கு ஆளானவர்.  

வேதாரண்யம் உப்புச் சத்தியாக்கிரகப் போராட்டத்தில் வேதரத்தினம் பிள்ளை ஆற்றிய அளப்பரிய பங்கினைப் பாராட்டி, 1931-ஆம் ஆண்டில், திருநெல்வேலியில் நடந்த பொதுக்கூட்டத்தில் **சர்தார்** (தலைவர்) எனும் பட்டமளித்து மரியாதை செய்யப்பட்டார்.  

1946-இல் வேதாரண்யத்தில் கஸ்தூரிபாய் காந்தி கன்யா குருகுலம் எனும் கிராமிய மகளிர் மேம்பாட்டுத் தொண்டு நிறுவனத்தை தொடங்கினார். இத்தொண்டு நிறுவனத்தின் ஆதரவற்றோர் இல்லம், கைவிடப்பட்ட பெண் குழந்தைகளுக்கு உணவு, உடை, இருப்பிடம், கல்வி வழங்கி வருகிறது.  

மகாத்மா காந்தி அறிவித்த பல்வேறு போராட்டங்களில் பங்கேற்று பலமுறை சிறை சென்றவர் தியாகி வேதரத்னம் பிள்ளை. இவரது தியாகத்தை உலகுக்கு உணர்த்தும் விதமாக இந்திய அரசு கடந்த பிப்ரவரி 25, 1998 அன்று இரண்டு ரூபாய் நினைவு **அஞ்சல் தலை** மற்றும் **அஞ்சல் உறை** வெளியிட்டு பெருமைப்படுத்தியது.  

## இதனையும் காண்க
- வேதாரண்யம் உப்புச் சத்தியாகிரகம்
# பாரத சாரண சாரணியர் இயக்கம்



**பாரத சாரண சாரணிய இயக்கம்** (The Bharat Scouts and Guides) என்பது ஒரு தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 5,410,492 சாரணர்கள் அங்கம் வகிக்கின்றனர். 1909 இல் இந்தியாவில் சாரணியம் நிறுவப்பட்டது. இது 1938 இல் உலக சாரணர் சம்மேளனத்தில் அங்கத்துவம் பெற்றது. பெண் சாரணியம் 1911 இல் இந்தியாவில் ஆரம்பமானது. சாரணர்களுக்கான உயரிய விருது இராட்டிரபதி சாரண விருது ஆகும்.
# வேதாரண்யம் உப்புச் சத்தியாகிரகம்

தலைமையிலான வேதாரண்யம் உப்புச் சத்தியாகிரகப் போராட்டக் குழுவினர், நாள் 13 ஏப்ரல் 1930]]  

பிரித்தானிய இந்திய அரசு இந்தியர்கள் மீது விதித்த உப்பு உற்பத்தி வரியை எதிர்த்து, மகாத்மா காந்தி தண்டியில் நடத்திய உப்புச் சத்தியாகிரகம் போன்று, தமிழ்நாட்டின் வேதாரண்யக் கடலில் உப்பு அள்ளும் போராட்டமாக 13 ஏப்ரல் 1930 அன்று **வேதாரண்யம் உப்புச் சத்தியாகிரகம்** நடைபெற்றது.  

இராஜாஜி தலைமையில் வேதாரண்யத்தில், நடைபெற்ற உப்புச் சத்தியாகிரகப் போராட்டத்தில் ஏ. என். சிவராமன், ஜி. ராமசந்திரன், துரைசாமி, கல்கி சதாசிவம், கோயம்புத்தூர் இராஜூ, ஜி. கே. சுந்தரம், ஓ. வி. அழகேசன், ரா. வெங்கட்ராமன், மட்டப்பாறை வெங்கட்ட ராமையா முதலிய தலைவர்கள் கலந்து கொண்டனர். **சர்தார்** வேதரத்தினம் பிள்ளை போராட்டக் குழுவினர்களுக்கு அனைத்து வகைகளிலும் உதவினார். இப்போராட்டத்தின் விளைவாக சர்தார் வேதரத்தினம் பிள்ளை, இராஜாஜி உட்பட பலர் கைதாகி ஆறுமாத சிறைத்தண்டனை அனுபவித்தனர்.  

## நினைவுச் சின்னங்கள்
வேதாரண்யம் வடக்கு வீதியில் உப்பு சத்தியாகிரக நினைவுக் கட்டிடம், வேதாரண்யம் மேலவீதியில் இராஜாஜி தலைமையில் போராட்ட குழுவினர் தங்கியிருந்த இடத்தில் அமைக்கப்பட்டுள்ள இராஜாஜி நினைவுப் பூங்கா, இராஜாஜி சிறை வைக்கப்பட்டிருந்த உப்புத்துறைக்கு சொந்தமான கட்டிடத்தில் உள்ள சிறை ஆகியவைகள் வேதாரண்யம் உப்பு சத்தியாகிரகப் போராட்டத்தை நினைவு கூறும் வகையில் நினைவுச் சின்னங்களாக உள்ளது. இராஜாஜி உப்பு அள்ளிய இடத்தில் நினைவுத் தூண் அமைக்கப்பட்டுள்ளது.  

## இதனையும் காண்க
- சர்தார் வேதரத்தினம் பிள்ளை
# இந்தோனேசிய சாரணர் சங்கம்


**இந்தோனேசிய சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 49,457 சாரணர்கள் அங்கம் வகிக்கின்றனர். 1912இல் இது நிறுவப்பட்டது.
# விக்கிப்பீடியா:விக்கிமீடியா வியூகம் 2017/Suggestions


## Universal Knowledge - Building on Free and Open Knowledge
### Going beyond text
- Making Wikimedia Commons a prime destination for knowledge discovery
::* Open Maps  
::* Open Data  
::* Video/Audio  
::* Images  
::* Access to Journal Articles  
::* Augmented Information Systems  
- Accelerate GLAM and Open Heritage intiatives

### Knowledge Gaps - Indigenous Knowledge/Non-textual knowledge
- Documenting and sharing indigenous knowledge, knowledge from marginalized communities
- Going beyond the printed text for citations, verification

### Documentation, Digital Preservation and Access
- Wikimedia as a platform for language preservation and access
- Wikimedia as a platform for knowledge systems preservation and access

### Realizing the potential of Linked Data
- Enabling everyday use of WikiData/Dbpedia
- A wiki url for each unit of knowledge
- Interlinking with other Linked Data sources

### Develop/Integrate Content
- Integrate the large body of public domain knowledge such as Tamil Encyclopedias properly into Wikimedia platforms

## Universal Access - Bridging the Digital Divide, Enhancing Digital Literacy
- Providing physical infrastructure (i.e: low cost access devices) to access knowledge
- Collaborate with organizations that work to provide free or cheap internet access
- Offline Access mechanisms (CDs, books) is essential to reach Global South communities
- Design for the 99% - Consider the access and usage conditions of the majority of global users when designing Wikimedia platforms

## Strengthening and Supporting the Community
### Diversity as a driver
- Enabling Diversity as a strategy for growth, innovation and sustainability

### Build user capacity
- tutorial sessions and webinars for basic computing, image processing, article writing, improving language skills, researching for references, copyright education for wikipedians with various levels of experience
- work on projects to improve computer literacy among subject experts like professors

### Shared physical infrastructure
- Provide access to computers, cameras/camcorders, scanners, training materials that can be shared by user communities, specially in Global South

### Friendlier spaces, safer communities
- Zero tolerance for censorship, threats
- Provide support for users under threat

### Support and work with FOSS, Open Knowledge, Open Access organizations
- Reduce effort duplication with working more closely with organizations and movements aligned with Wikimedia principles, values and goals

### Platform to easily share and communicate about tools and best practices across communities

## Language Tools
- Multi-Language Real Time Machine Translation
- Vocabulary Assistance - Real time look up of words
- Enhance FOSS OCR
- Wikidata for Tamil Wikipedia and other Indian Wikipedias
::* Develop tools to extract data about books, movies, events, etc so the data will be structured and linked; this can be used in multiple platforms/projects and would eliminate redundant work
# அரசு மணிமேகலை

**அரசு மணிமேகலை** (செப்டம்பர் 9, 1945 - ஆகத்து 5, 2001) தமிழிலக்கியத்தில் பன்முகச் சிந்தனைகளோடு கவிதைகள், சிறுகதைகள், புதினங்கள், சிறுவர் சிறுகதைகள் போன்ற படைப்புகள் பல தந்தவர்.  

## பிறப்பும், இளமையும்
காஞ்சிபுரத்தில் 09.9.1945 இல் ரத்தினசாமி, ராஜாகண்ணம்மாளுக்கு மகளாகப் பிறந்தவர். தமிழிலக்கியத்தில் முதுகலைப் பட்டமும், முனைவர் பட்டமும் பெற்ற இவர் கல்லூரிப் பேராசிரியராகப் பணிபுரிந்துள்ளார். அதோடு மட்டுமின்றி திரைப்படத் தணிக்கைக்குழு உறுப்பினராகவும், தமிழ் வளர்ச்சித் துறை திட்டக்குழு உறுப்பினராகவும் செயலாற்றியுள்ளார். இரண்டாவது உலகத் தமிழ்மாநாட்டின் போது மாநாட்டுமலர்த் தயாரிக்கும் பணியில் ஈடுபட்டு சிறப்பாகச் செயலாற்றியவர்.  

## சிறப்புகள்
எழுத்தாளர், பேராசிரியர், சொற்பொழிவாளர், வானொலி- தொலைக்காட்சி நிகழ்ச்சிகளில் பங்கேற்று சிறந்தவர். திரைப்படக் கதை வசனம், பாடல்கள் எழுதிப் புகழ்பெற்றவர். பாரதியார், சென்னைப் பல்கலைக்கழகங்களில் இவரது படைப்புகள் பாடமாக வைக்கப்பட்டுள்ளன.  

## படைப்புகள்
இவர் எழுதிய நூல்கள் மொத்தம் 54. இவரது முதற்கவிதை 1980 இல் வெளிவந்தது.  

### கவிதை நூல்கள்
1. ஒரு வானம்பாடி வாய்திறக்கிறது
1. மழலைப் பூக்கள்
1. வெளிச்ச மின்னல்கள்

### கட்டுரை நூல்கள்
1. பெரியார் சிந்தனையில் பெண்கள்
1. கவிதைக் கதிரவன் தாகூர்
1. நாடும் வீடும் நலம் பெற
1. தமிழகத்து மும்மணிகள்

### சிறுகதைத் தொகுப்புகள்
1. நிஜங்களும் நிழல்களும்
1. புல்லைத் தின்னும் புலிகள்
1. மூன்று கால் மனிதர்கள்
1. வசந்தம் வந்தது

### புதினங்கள்
1. கனவு சுமக்கும் கண்கள்
1. தீக்குளிக்காத கீதைகள்
1. என்றும் தொடரும் பயணம்

### சிறுவர் நூல்கள்
1. சிறுவனும் சிங்கக் குட்டியும்
1. முயன்றால் முன்னேறலாம்
1. வானத்தை வளைப்போம்

உள்ளிட்ட பல நூல்களை எழுதியுள்ளார்.  

## விருதுகள்
பாவேந்தர் விருது, கலைமாமணி, ஜான்சிராணி, வேலு நாச்சியார், அருந்தமிழ்த் தென்றல் போன்ற ஐந்து விருதுகளைப் பெற்றுள்ளார். தமிழக அரசு, குழந்தை எழுத்தாளர் சங்கம், பிரான்சு தமிழ்ச்சங்கம், ஆனந்தவிகடன், கலைமகள் உள்ளிட்ட பல்வேறு துறைகளைச் சார்ந்த பரிசுகளையும் பெற்றுள்ளார்.  

## மறைவு
தமிழ் எழுத்துலகில் பல சாதனைகள் படைத்த அரசு. மணிமேகலை 05.8.2001 அன்று காலமானார்.  

## மேற்கோள்களும் உசாத்துணைகளும்

- ப. முத்துக்குமாரசுவாமி இருபதாம் நூற்றாண்டின் 100 தமிழ்க்கவிஞர்கள்- பழனியப்பா பிரதர்ஸ்.
# அலெப்போ தற்கொலை வாகனத் தாக்குதல் 2017


சிரியா நாட்டின் அலெப்போ நகரில் 15 ஆப்ரல் 2017 அன்று தற்கொலை வாகனத் தாக்குதல் நடத்தப்பட்டது. பேருந்து மீது இத்தாக்குதல் நடத்தப்பட்டபோது பொதுமக்கள் 126 பேர் கொல்லப்பட்டனர். இதில் 70 பேர் குழந்தைகளாவர். சண்டைப்பகுதியில் உள்ள பொதுமக்களை உடன்படிக்கையின்படி பேருந்து மூலம் வெளியேற்றும்போது இத்தாக்குதல் நடத்தப்பட்டது. *ரஷிதீன்* மாவட்டத்தில் உள்ளூர் நேரப்படி 15:30 மணிக்கு, காயமடைந்த அகதிகளை வெளியேற்றும் பேருந்தானது சோதனைச் சாவடியில் நிறுத்தி வைக்கப்பட்டிருந்தபோது மகிழுந்து ஒன்றைத் தற்கொலை வாகனமாகப் பயன்படுத்தி பேருந்து மீது தாக்குதல் நடத்தப்பட்டது. இத்தாக்குதல் காரணமாக பொதுமக்களை அப்பகுதியிலிருந்து வெளியேற்றும் நடவடிக்கை உடனடியாக நிறுத்தப்பட்டது. பின்னர் 19 ஏப்ரல் 2017 அன்று பலத்த பாதுகாப்பினூடே மீண்டும் மக்களை வெளியேற்றும் நடவடிக்கை தொடங்கியது. தாக்குதலுக்கு மூன்று நாட்களுக்குப் பின்னர் ஐக்கிய நாடுகள் சபை இத்தாக்குதல் போர்க் குற்றம் என கண்டனம் தெரிவித்தது. மேலும் இது தொடர்பாக விசாரணை நடத்தப்படும் என்றும் அறிவித்தது. இத்தாக்குதலுக்கு எவரும் பொறுப்பேற்கவில்லை. தாக்குதல் நடத்தப்பட்டப் பகுதி மக்கள் ஆக்கிரமிப்பு கிளர்ச்சியாளர்களுக்கு ஆதரவளிக்காமல் அரசுக்கு ஆதரவளிப்பவர்களாக இருந்தபடியால் இத்தாக்குதலைக் கிளர்ச்சியாளர்கள் நடத்தியிருக்கலாம் என *சிரியா*வின் தொலைக்காட்சிகள் செய்தி வெளியிட்டன, மேலும் எதிர்க்கட்சிகள், சிரியா அரசு கான் ஷேய்குன் இரசாயனத் தாக்குதல் நிகழ்விலிருந்து மக்கள் கவனத்தைத் திசைதிருப்பும் பொருட்டு இத்தாக்குதலை நடத்தியிருக்கலாம் எனக் கருத்து தெரிவித்தன.
# ராம் சந்திர சட்டர்ஜி


**ராம் சந்திர சட்டர்ஜி** (*Ram Chandra Chatterjee*) ஒரு கழைக்கூத்தாளர், உடற்பயிற்சியாளர், பலூன் பறப்பாளர், வான்குடை பறப்பாளர் மற்றும் தேசபக்தர் ஆவார். முதன்முதலில் ஆகாயத்தில் பலூனில் பறந்த முதல் இந்தியரும் இவர் தான். இவர் கொல்கத்தாவை சேர்ந்தவர். இவரது ஆரம்ப காலத்தில் சாகசங்களைச் செய்து வந்தார். மாபெரும் ஐக்கிய இந்திய சாகச நிறுவனத்தின் (Great United Indian Circus Company) இயக்குநராக காலப்போக்கில் ஆனார். அது மட்டுமல்ல இவர் உடற்பயிற்சி (ஜிம்னாஸ்டிக்) ஆசிரியராகப் பணியாற்றினார். இறுதியாக இவர் பலூனில் பறந்து சாகசம் புரிந்த சமயத்தில் அந்த பலூன் ஒரு மலையின் மீதிருந்த பெரிய பாறையில் மோதி விபத்துக்கு உள்ளானது. உடனடியாக மருத்துவமனைக்கு எடுத்துச் செல்லப்பட்டு சிகிச்சை பலனின்றி 9 ஆகஸ்ட் 1892 ஆம் ஆண்டு உயிர் இழந்தார்.
# ஆர்ட்டெமிசு



**ஆர்ட்டெமிசு** என்பவர் கிரேக்கப் பழங்கதைகளில் கூறப்படும் ஒரு பெண் கடவுள் ஆவார். இவர் சியுசு மற்றும் லெடோ ஆகியோரின் மகள் ஆவார். இவருக்கு இணையான ரோம கடவுள் டயானா. இவரது சகோதரர் கதிரவ கடவுள் அப்பல்லோ ஆவார். இவர் வேட்டை, காட்டு விலங்குகள், கன்னித்தன்மை, குழந்தைப்பிறப்பு, நிலவு ஆகியவற்றின் கடவுளாகத் திகழ்கிறார். இவர் பெரும்பாலும் கையில் வில் மற்றும் அம்பு ஏந்திய வேட்டைக்காரியாக சித்தரிக்கப்படுகிறார். பெண்மான் மற்றும் சைப்ரசு மரம் ஆகிய இரண்டும் இவருக்கு புனிதமானவை ஆகும்.  

## பிறப்பு

கோயசு மற்றும் போபே என்னும் டைட்டன்களின் மகள் லெடோ. அவர் சியுசின் கருவை வயிற்றில் சுமப்பதை அறிந்து கோபம் கொள்ளும் எரா, நிலம் அல்லது தீவு ஆகிய இரண்டிலும் அவருக்குப் பிரசவம் நடக்காது என்று சாபமளிக்கிறார். ஆதலால் பிரசவ வலி ஏற்பட்ட போது லெடோ கிரேக்கம் முழுவதும் அலைந்து திரிந்தார். பிறகு அவர் நிலமும் அல்லாத தீவும் அல்லாத மிதக்கும் தீவு எனப்படும் டெலோசு தீவை அடைந்தார். அந்தத் தீவு அன்னப் பறவைகளால் சூழப்பட்டிருந்தது. இதையறிந்த எரா குழந்தைப்பிறப்பு கடவுள் எய்லெய்தியாவைக் கடத்தினார். இதனால் லெடோ ஒன்பது பகலும் ஒன்பது இரவும் பிரசவ வலியால் துடித்தார். பிறகு அப்பல்லோ, ஆர்ட்டெமிசு இருவரும் பிறந்தனர். சில கதைகளில் ஆர்ட்டெமிசு முதலில் பிறந்ததாகவும் அவர் லெடோவிற்கு பிரசவம் பார்த்த பிறகு அப்பல்லோ பிறந்ததாகவும் கூறப்படுகிறது. இதனால் ஆர்ட்டெமிசு குழந்தைப்பிறப்பு கடவுளாகக் கருதப்படுகிறார்.  

## ஆர்ட்டெமிசு மற்றும் ஓரியோன்

ஆர்ட்டெமிசு கன்னித்தெய்வமாக இருந்தாலும் அழகு மிகுந்த வேட்டைக்காரன் ஓரியேன் மீது காதல் வயப்பட்டார். ஆனால் வேட்டைக்காரனான ஓரியோன் இந்த உலகில் உள்ள அனைத்து விலங்குகளையும் வேட்டையாடுவேன் என்று சபதம் ஏற்றார். இதனால் விலங்குகளைக் காப்பாற்ற ஆர்ட்டெமிசு மற்றும் அவர் தாய் லெடோ ஆகிய இருவரும் ஒரு பெரிய தேளை அனுப்பி ஓரியோனைக் கொன்றனர். பிறகு ஆர்ட்டெமிசு ஓரியோனை வானில் வின்மீன் கூட்டமாக அமர்த்தினார்.
# விளையாட்டு விடுதி

**விளையாட்டு விடுதி** என்பது தமிழ்நாடு அரசின் தமிழ்நாடு விளையாட்டு மேம்பாட்டு ஆணையத்தால் நடத்தப்படும் ஒரு விடுதியாகும். இதில் விளையாட்டில் ஆர்வமுள்ள பள்ளி, கல்லூரி மாணவ மாணவியருக்குக் கல்வி சூழலுக்குப் பங்கமின்றி, விளையாட்டுப் பயிற்சி, ஊட்ட உணவு, உபகரணங்கள் என அனைத்து வசதிகளுடன் அனைத்தும் அரசு செலவில் நடத்தப்படும் விடுதியாகும். இந்த வசதிகள் அனைத்தையும் விளையாட்டு விடுதியில் தங்கியபடி அருகிலுள்ள பள்ளியில் சேர்ந்து பயின்றவாறு பெறலாம். தமிழகத்தில் 28 விளையாட்டு விடுதிகள், 2 சிறப்பு விளையாட்டு விடுதிகள், 5 முதன்மை நிலை விளையாட்டு விடுதிகள் உள்ளன.  
## வரலாறு
துவக்கத்தில் அந்தந்தப் பகுதியில் பிரபலமாக இருக்கும் விளையாட்டுகளில் ஒரு சிலவற்றை ஊக்குவிக்கும் பொருட்டு, மாவட்டத் தலைநகர்களில் இந்த விளையாட்டு விடுதிகள் தொடங்கப்பட்டன. பின்வந்த ஆண்டுகளில் இவை தமிழகத்தின் பெரும்பாலான மாவட்டங்களில் நிறுவப்பட்டுள்ளன. இவற்றில், பள்ளி மாணவ, மாணவியருக்கு எனத் தனித்தனி விளையாட்டு விடுதிகள் உண்டு.  
மாணவிகளுக்கான விடுதிகள் ஈரோடு, திருவண்ணாமலை, திண்டுக்கல், நாகர்கோவில், பெரம்பலூர், தேனி, புதுக்கோட்டை, தருமபுரி, சென்னை, நாமக்கல் ஆகிய இடங்களில் செயல்படுகின்றன. மதுரை, திருச்சி, திருநெல்வேலி, கிருஷ்ணகிரி, கோயம்புத்தூர், கடலூர், தஞ்சை, அரியலூர், தூத்துக்குடி, சிவகங்கை, தேனி, ராமநாதபுரம், உதகமண்டலம், விழுப்புரம், சென்னை ஒய். எம். சி. ஏ. பள்ளி, நெய்வேலி என். எல். சி. பள்ளி, சென்னை புதூர் அரசு மேல்நிலைப்பள்ளி, நாமக்கல் செல்வம் மேல்நிலைப் பள்ளி ஆகிய இடங்களில் மாணவர்களுக்கான விளையாட்டு விடுதி செயல்பட்டு வருகிறன.  
## பயிற்சிகள்
இங்கு பயிற்சிகளானது காலை, மாலை ஓய்வு நேரத்திலும், விடுமுறை நாட்களிலும் பள்ளிப் படிப்புக்கு இடையூறு இன்றி வழங்கப்படுகின்றன. மாநில, தேசிய விளையாட்டுப் போட்டிகளில் பங்கேற்கவும் அதற்கெனச் சிறப்பு பயிற்சிகள், போக்குவரத்து, உணவு மற்றும் வழிகாட்டுதல்களையும் செலவின்றி அளிக்கப்படுகின்றன. இங்கு தினந்தோறும் 2.30 மணி நேரம் துறை சார்ந்த விளையாட்டுப் பயிற்சிகள் அளிக்கப்படுகின்றன.
# வெள்ளி மீன் விருது

**வெள்ளி மீன் விருது** (Silver Fish Award) என்பது வயது முதிர்ந்த பெண் சாரணர்களுக்குரிய உலகின் உயர் விருது ஆகும். பெண் சாரணியத்திற்காக ஆற்றும் சேவைக்கென இது வழங்கபடுகின்றது. 1911 இல் இவ்விருது உருவாக்கப்பட்டது. முன்னர் அனைத்து சின்னங்களையும் சித்தி பெற்றாலே வழங்கப்பட்ட இவ்விருது, தற்போது சாரணிய சேவைக்காக வழங்கப்பட்டது.  

## மேற்கோள்
# நெஸ்டா மயூட் ஆஸ்வேர்த்



**நெஸ்டா மயூட் ஆஸ்வேர்த்** (Nesta Maude Ashworth) என்பவர் ஒரு பெண் சாரணர் ஆவார். தனிப் பெண் சாரணர்களின் முன்னோடியாக இவர் கருதப்படுகின்றார். முதலாவதாக வெள்ளி மீன் விருது வென்றவர் இவரே ஆவார். 1911இல் இவருக்கு அவ்விருது வழங்கப்பட்டது. மீண்டும் இரண்டாவது முறையாக 1920இல் அவ்விருது இவருக்கு வழங்கப்பட்டது.
# ஜிம் புன்டைன்


**ஜிம் புன்டைன்** (Jim Buntine) என்பவர் ஒரு பெண் சாரணர் ஆவார். இவர் 1962 முதல் 1968 வரை ஆஸ்திரேலியப் பெண் சாரணியப் பிரதம ஆணையாளராக இவர் கடமையாற்றியுள்ளார். இவர் உள்நாட்டு மற்றும் உலக சாரணியத்திற்கு ஆற்றிய சேவையின் காரணமாக வெள்ளி மீன் விருது வென்றுள்ளார். இவ்விருது 1966 ஆம் ஆண்டில் இவருக்கு வழங்கப்பட்டது.
# மோனா பேர்கின்


**மோனா பேர்கின்** என்பவர் நியூசிலாந்தைச் சேர்ந்த ஒரு பெண் சாரணரும் ஆசிரியரும் ஆவார். இவர் வயது வந்த சாரணர்களுக்கான பயிற்சியினை அளிப்பதில் பிரபலம் வாய்ந்தவர் ஆவார். இவர் உள்நாட்டு மற்றும் உலக சாரணியத்திற்கு ஆற்றிய சேவையின் காரணமாக வெள்ளி மீன் விருது வென்றுள்ளார். இவ்விருது 1945 ஆம் ஆண்டில் இவருக்கு வழங்கப்பட்டது.
# ஜார்ஜ் ரெட்டி


**ஜார்ஜ் ரெட்டி** (*George Reddy*, இறப்பு: ஏப்ரல் 14, 1972), ஹைதராபாத் உசுமானியா பல்கலைக்கழகத்தின் இயற்பியல் ஆராய்ச்சி மாணவர். இவர் தனது 25 ஆவது வயதில் (14 ஏப்ரல் 1972) மாணவர் விடுதியில் வலதுசாரி அமைப்புகளால் கொலை செய்யப்பட்டார். இடதுசாரி இயக்கத்தினுடனான அவரது சர்ச்சைக்குரிய ஈடுபாட்டினால் கொலை செய்யப்பட்டார். இந்த நிகழ்வு அந்த பல்கலைக்கழகத்தில் *PDSU* எனப்படும் "முற்போக்கு ஜனநாயக மாணவர்கள் சங்கம்" உருவாவதற்கு வழிவகுத்தது.  

ரெட்டி தன் பல்கலைக்கழகத்தில் முதல் மாணவராக வெளிவந்தார். மேலும் குத்துச்சண்டையில் ஆர்வம் உள்ளவர். அவர், மார்க்சிய தத்துவங்களை மக்களிடம் எடுத்துச் செல்வதற்கும், சமத்துவமின்மையை எதிர்ப்பதிலும் தன் வாழ்க்கையை அர்ப்பணித்தார். அவர் அமெரிக்காவின் வளரும் கருஞ்சிறுத்தை இயக்கத்தையும், அமெரிக்க ஏகாதிபத்தியத்திற்கு எதிராக வியட்நாம் மக்களின் போராட்டத்தையும், நக்சல்பாரி மற்றும் ஸ்ரீகாகுலத்தில் விவசாயிகள் எழுச்சிகளைப் கண்டு ஈர்க்கப்பட்டதாக அவருடைய நண்பர் கூறினார்.  

ரெட்டியை மையமாக வைக்கப்பட்டு எடுக்கப்பட்ட படம் தான் மணிரத்னத்தின் ஆய்த எழுத்து திரைப்படம். அவரது 40ஆம் நினைவாண்டில் *Crisis on the Campus* எனப்படும் ஆவணப்படம் மற்றும் *Reminiscences of George Reddy* என்கிற புத்தகமும் வெளியிடப்பட்டது.
# தரங்கா சமணர் கோயில்



**தரங்கா சமணர் கோயில்** (Taranga (Jain Temple), இந்தியாவின் குஜராத் மாநிலத்தின் மெகசானா மாவட்டத்தின் கெராலு நகரத்தின் தரங்கா மலையில் அமைந்த சமணத் தீர்த்தங்கரர்களின் கோயில் வளாகம் ஆகும். தரங்கா சமணக் கோயில், சமணர்களின் இரு பிரிவினர்களான திகம்பரர் மற்றும் சுவேதாம்பரர்களுக்கு புனிதத் தலமாக விளங்குகிறது. மேலும் பௌத்தர்களுக்கும் இவ்விடம் புனிதத் தலமாக விளங்குகிறது.  

தரங்கா சமணக் கோயில் வளாகத்தில், 14 சுவேதாம்பர மற்றும் 5 திகம்பர சமணர் கோயில்கள் உள்ளது. சமணத்திற்கு மதம் மாறிய சாளுக்கிய வம்ச மன்னர் குமாரபாலனின் (1143 - 1174) ஆட்சியின் போது இவ்வளாகத்தில் முக்கியக் கோயில் கட்டப்பட்டது.  
தரங்கா, சமணர்களுக்கு மட்டுமல்லாது பௌததர்களுக்கும் புனிதத் தலமாக உள்ளது.  
தரங்கா சமணக் கோயில் வளாக மையத்தில் சமணத் தீர்த்தங்கரரான அஜிதநாதரின் 2.75 மீட்டர் உயரமுடைய பளிங்குக் கல் உருவச் சிலை அமைந்துள்ளது.  

இக்கோயில்கள் வெள்ளை மணற்கல் மற்றும் செங்கற்களால் கட்டப்பட்டுள்ளது.  

## பெயர்க் காரணம்
தரங்கா மலையின் வடக்கில் 2.5 கி மீ தொலைவில் தரங்கா மாதாவின் கோயில் அமைந்துள்ளதால், இம்மலைக்கு தரங்கா எனப் பெயராயிற்று. மேலும் பௌத்த சமய தேவதையான தரங்காவின் உருவச்சிலை இருப்பதால் இவ்விடத்திற்கு தரங்கா என பெயராயிற்று.  

## கோயில் அமைப்பு
தரங்கா சமணர் கோயில் வளாகத்தில் 230 அடி நீளமும், 230 அடி அகலமும் கொண்ட பரப்பின் நடுப்பகுதியில் அமைந்த முக்கியக் கோயில் 50 அடி நீளமும், 100 அடி அகலமும், 142 அடி உயரமும் (15 மீ - 30 மீ - 43 மீ), 639 சதுர அடி (195 ச மீ). சுற்றளவும் கொண்டது.  
இக்கோயில் ஏழு விமானங்களைக் கொண்டது.  

முக்கியக் கோயிலில் சமண சமயத்தின் இரண்டாவது தீர்த்தங்கரரான அஜிதநாதரின் வெள்ளைப் பளிங்குக் கற்சிலையும், கோயிலின் வலப்புறத்தில் ரிஷபதேவரின் காலடிச் சுவடுகளும் மற்றும் 20 தீர்த்தங்கரர்களின் உருவச் சிலைகளும் அமைந்துள்ளது. மேலும் இக்கோயிலில் சமண பத்மாவதி மற்றும் மன்னர் குமாரபாலனின் உருவச்சிலைகளும் உள்ளது.  

## விழாக்கள்
- மகாவீரர் ஜெயந்தி

## இதனையும் காண்க
- தில்வாரா சமணர் கோயில், இராஜஸ்தான்
- பாலிதானா சமணக் கோயில்கள், குஜராத்
- கிர்நார் சமணர் கோயில்கள், குஜராத்
- பவநாத் சமணர் கோயில்கள், குஜராத்
- சமணர் மலை, மதுரை
- குஜராத்தில் சமணம்

## படக்காட்சியகம்

## இதனையும் காண்க
- குஜராத்தில் சமணம்
# 3299 ஃஆல்


**3299 ஃஆல்** என்பது ஒரு சிறுகோள் ஆகும். இது சூரியனைச் சுற்றி வருகின்றது. ஞாயிற்றுத் தொகுதியில் அமைந்துள்ள சிறுகோள் பட்டையில் இது அமைந்துள்ளது. அத்துடன், அமெரிக்கப் பெண் சிறுகோள் மற்றும் வால்வெள்ளிக் கண்டுபிடிப்பாளரான கரோலின் ழீன் சுபெல்மன் சூமேக்கரினால் 1980 தொடக்கம் 1994 வரையான காலப்பகுதியில் 376 சிறுகோள்கள் கண்டுபிடிக்கப்பட்டன. அவற்றுள் இச்சிறுகோளும் ஒன்றாகும். இச்சிறுகோளுடன் மொத்தம் கண்டுபிடிக்கப்பட்ட 376 சிறுகோள்களையும் கண்டுபித்தமைக்காக கரோலின் சூமேக்கருக்கு நாசா நிறுவனம் மீச்சிறப்பு அறிவியல் தகைமை விருதை 1996 இல் வழங்கியது.
# மகாவீரர் ஜெயந்தி


பண்டையச் சிற்பம்|]]  

**மகாவீரர் ஜெயந்தி** (*Mahavir Jayanti*), சமண சமயத்தின் இருபத்தி நான்காவதும் இறுதித் தீர்த்தங்கரருமான மகாவீரரின் பிறந்த நாள் விழாவைக் குறிப்பதாகும். சமணர்கள், மார்ச் அல்லது ஏப்ரலில் வரும் சைத்திர மாதம், திரியோதசி திதி அன்று மகாவீரரின் பிறந்த நாளை வெகு சிறப்பாகக் கொண்டாடப்படுகிறார்கள். மகாவீரர் பிறந்த நாளை இந்தியாவில் அரசு விடுமுறையாக அறிவிக்கப்பட்டுள்ளது.
# க. சந்தானம்

**க. சந்தானம்** (Kasturiranga Santhanam; 1895 – 28 மார்ச் 1980), தமிழ்நாட்டைச் சேர்ந்த இந்திய அரசியல்வாதியும், தமிழ், சமசுகிருதம் மற்றும் ஆங்கில மொழிகளில் ஆழ்ந்த நூலறிவைக் கொண்ட அறிஞரும் ஆவார்.  

## வாழ்க்கை
சந்தானம் 1895 ஆம் ஆண்டு மன்னார்குடி அருகில் உள்ள குமட்டித்திடல் என்னும் சிற்றூரில்  
திருச்சிராப்பள்ளி கஸ்தூரி ரங்கனின் மகனாகப் பிறந்தார். திருச்சி சூசையப்பர் கல்லூரியில் பட்டப் படிப்பு முடித்து, பின்னர் சென்னை சட்டக் கல்லூரியில் சட்டம் பயின்றார்.  

மகாத்மா காந்தி மீது ஈடுபாடு கொண்ட சந்தானம், இளமையில் இந்திய தேசிய காங்கிரசு கட்சியில் சேர்ந்து இந்திய விடுதலை இயக்கத்தில் இணைந்து இந்திய விடுதலைப் போராட்டங்களில் பங்கு பெற்றார். ஒருங்கிணைந்த தஞ்சாவூர் மாவட்டத்தின் காங்கிரசு முகங்களில் ஒருவராக இருந்தார். 1920களின் துவக்கத்தில் மாகாண அளவில் கைத்தறிப் பிரச்சாரத்தின் பொறுப்பை ஏற்றுக்கொண்டிருந்தார். உள்ளூர் அளவில் கள்ளுக்கடை மறியலியில் ஈடுபட்டார். 1930-ஆண்டில் இராஜாஜி தலைமையில் நடைபெற்ற வேதாரண்யம் உப்புச் சத்தியாகிரகப் போராட்டத்தில் கலந்து கொண்டு ஆறு மாதம் சிறை சென்றவர். மகாத்மா காந்தி நடத்திய சபர்மதி ஆஸ்ரமத்தில், தனது மனைவியுடன் சந்தானம் தங்கி சேவை செய்து கொண்டிருந்தார். ஒரு முறை இந்திய விடுதலைப் போராட்டத்தில் கலந்து சிறை சென்ற போது, சந்தானத்தின் மனைவி காலமாகிவிட்டார்.  

சந்தானம் 1937 முதல் 1942 முடிய இந்திய இம்பீரியல் சட்டமன்றக் குழுவில் உறுப்பினராகவும், 1946-ஆம் ஆண்டில் இந்திய அரசியலமைப்பு நிர்ணய மன்ற உறுப்பினராகவும் பணியாற்றியவர். 1948-ஆம் ஆண்டு முதல் பிரதமர் ஜவஹர்லால் நேரு தலைமையிலான அமைச்சரவையில் இரயில்வே மற்றும் போக்குவரத்து அமைச்சராக பணியாற்றியவர். 1952-இல் விந்தியப் பிரதேசத்தின் ஆளுநராக நியமிக்கப்பட்டார்.  

## சந்தானம் கமிட்டி
1962-இல் இந்தியாவில் ஊழலை ஒழிப்பது குறித்து, இந்திய அரசுக்கு பரிந்துரைகள் வழங்கும் குழுவிற்கு சந்தானத்தை தலைவராக லால் பகதூர் சாஸ்திரி நியமித்தார். சந்தானம் கமிட்டியின் அறிக்கையின் படி, இந்திய அரசு, 1964-இல் மத்திய விழிப்புணர்வு ஆணையத்தை (Central Vigilance Commission) அமைத்தது.  

1976-இல் கே. சந்தானத்தின் பரிந்துரையின் படி, இந்திய அரசில் ஊதியம் பெறும் ஊழியர்கள் மற்றும் அதிகாரிகளுக்கான நடத்தை விதிகள் (Code of Conduct) நடைமுறைபடுத்தப்பட்டது.  

## பங்களிப்புகள்
- கே. சந்தானம், ஏப்ரல் 1930-ஆம் ஆண்டில் இராஜாஜி தலைமையில் நடைபெற்ற வேதாரண்யம் உப்புச் சத்தியாகிரகப் போராட்டத்தில் கலந்து கொண்டு ஆறு மாதம் சிறை சென்றவர்.
- இந்திய விடுதலைக்குப் பின்னர் தமிழ்நாட்டின் வளர்ச்சிக்காக இராஜாஜி மற்றும் காமராசருடன் சேர்ந்து பணியாற்றியானர்.
- இந்தியன் எக்சுபிரசு ஆங்கில நாளிதழின் முதல் தலைமை ஆசிரியராகவும் (1933 – 1940), பின்னர் ஹிந்துஸ்தான் டைம்ஸ் ஆங்கில நாளிதழின் இணை ஆசிரியராகவும் (1943–1948) பணியாற்றியவர்.
- தமிழ், சமசுகிருதம் மற்றும் ஆங்கில மொழிகளில் புலமைப் பெற்ற கே. சந்தானத்தின் படைப்புகள் பாரதிய வித்தியா பவன் நிறுவனம் வெளியிட்டது.

### கே. சந்தானத்தின் படைப்புகள்
1. *An Anthology of Indian Literature* (1969)
1. *Gospel of Gandhi* (1967)
1. *British Imperialism and Indian Nationalism* (1972)
1. காளிதாசரின் சாகுந்தலம் இலக்கியத்தையும், பவபூதியின் உத்தர இராம சரித்திரத்தையும் சமசுகிருத மொழியிலிருந்து ஆங்கில மொழியில் மொழி பெயர்த்தவர்.
# இந்தியாவில் உணவு பாதுகாப்பு


'''இந்தியாவி  

ல் உணவு பாதுகாப்பு*' (*Food security in India'') என்பது  அடிப்படை ஊட்டச்சத்தை இழந்துவிட்ட மக்களின் தேவைகளை குறிக்கிறது.  

## சட்டங்கள்
உணவு பாதுகாப்புப் பிரச்சினை தொடர்பாக தேசிய உணவுப் பாதுகாப்புச் சட்டம், 2013 என்ற பெயரில் .இந்தியாவில் சட்டம் இயற்றப்பட்டது, இந்தச் சட்டம் இந்திய நாட்டின் குடிமக்களுக்கு உணவளிக்கும் உரிமையை வழங்குகிறது.  

## திட்டங்கள்
உணவு பாதுகாப்புத் திட்டத்தை செயல்படுத்த இந்திய அரசாங்கம் பல்வேறு அரசு திட்டங்களை முன்னெடுத்துள்ளது. மதிய உணவு திட்டம், ஒருங்கிணைந்த குழந்தை மேம்பாட்டு சேவைகள் என்பவை அவற்றில் சிலவாகும். . தமிழக அரசும் இத்திட்டத்தின் தொடர்ச்சியாக அம்மா உணவகம் என்ற பொதுப் பெயரில் 2013 ஆம் ஆண்டு ஒரு திட்டத்தைத் தொடங்கியது.
# விசிறித்தொண்டை ஓணான்


வில்]]  
**விசிறித்தொண்டை ஓணான்** (Fan throated lizard) என்பது பல்லியோந்தி இனத்தைச் சேர்ந்த உயிரினமாகும். இவற்றின் கழுத்துப் பகுதியில் விசிறி போன்ற அமைப்பு இருப்பதால், இவை விசிறித்தொண்டை ஓணான் என அழைக்கப்படுகின்றன. விசிறித்தொண்டை ஓணான் பிரிவில் 11 துணை வகைகள் உலகம் முழுவதும் காணப்படுகின்றன. மூன்று வகைகள் நேபாளத்திலும், இரண்டு வகைகள் இலங்கையின் கடற்கரை- தாழ்வான பகுதிகளிலும், ஒரு வகை நடு இந்தியாவிலும், நான்கு வகைகள் இந்தியாவின் வறண்ட பகுதிகளிலும், புல்வெளிப் பரப்புகளிலும் வாழ்வதாக நம்பப்படுகிறது. தென் தமிழகத்தின் திருநெல்வேலி, கன்னியாகுமரி மாவட்டங்களின் சில பகுதிகளில் சின்ன வக்கா என்று உள்ளூரில் அழைக்கும் விசிறித்தொண்டை ஒணான்கள் காணப்படுகின்றன. அண்மையில் இவற்றை ஆய்வுசெய்து தனி இனமாக நிறுவி *சித்தானா மருதம்நெய்தல்* என்ற அறிவியற்பெயர் இட்டுள்ளனர். இந்த ஓணான் கண்டறியப்பட்ட இடங்கள் பெரும்பாலும் பொட்டல் நிலம், தரிசு நிலப்பரப்புகளே. தென்மேற்கு, வடகிழக்குப் பருவமழைக்கு பின்பு தமிழகம், இலங்கையில் இவ்வகை ஓணான்களை அதிகம் காண முடியும்.
# ஒலிம்பசு மலை



**ஒலிம்பசு மலை** அல்லது **ஒலிம்பிய மலை** என்பது கிரேக்க நாட்டில் உள்ள உயரமான மலை ஆகும். இது ஒலிம்பசு மலைத்தொடரில் தெசாலி மற்றும் மாகெடோனியா ஆகிய இரு பகுதிகளின் இடையே உள்ள எல்லையில் அமைந்துள்ளது. கிரேக்கத் தொன்மவியலில் ஒலிம்பசு மலை ஒலிம்பிய கடவுள்களின் வீடாகக் கூறப்படுகிறது. 2,918 மீட்டர் உயரம் கொண்ட மிடிகாசு என்ற சிகரம் ஒலிம்பசு மலையின் மிக உயரமான சிகரம் ஆகும். இந்த சிகரமே ஒலிம்பிய கடவுள்களின் சந்திப்பு இடமாக இருந்ததாகக் கூறப்படுகிறது.  

ஒலி்ம்பசு மலையில் 52 சிகரங்களும் ஆழ்ந்த பள்ளத்தாக்குகளும் அரியவகை பல்லுயிரிகளும் இருக்கின்றன. இந்த மலையில் செழிப்பான பல வகைத் தாவரங்களும் இருக்கின்றன. இந்த மலை கிரேக்க நாட்டின் தேசிய பூங்காவாகவும் உலகின் பல்லுயிர் வலயங்களில் ஒன்றாகவும் இருந்து வருகிறது.  

ஒவ்வொரு வருடமும் ஆயிரக்கணக்கான மக்கள் இந்த மலையில் உள்ள தாவரங்கள் மற்றும் விலங்குகள் ஆகியவற்றைக் காண்பதற்கும், மலைச்சரிவுகளில் பயணம் செய்யவும், சிகரத்தை அடையவும் வருகின்றனர். ஒழுங்கமைக்கப்பட்ட புகலிடங்கள் மற்றும் மலையேற்றத்திற்காக ஏறும் வழிகள் ஆகியன இந்த மலையை ஆராய வருபவர்களுக்குக் கிடைக்கின்றன. பெரும்பாலும் இந்த மலையை ஏறுவதற்கு தொடக்கப் புள்ளியாக கிழக்கு அடிவாரத்தில் அமைந்துள்ள லிட்டோகோரோ நகரம் இருக்கிறது. இந்த இடத்தில் தான் ஒவ்வொரு கோடைக் காலத்திலும் நடைபெறும் ஒலிம்பசு மராத்தான் நிறைவடையும்.
# பொசைடன்


**பொசைடன்** (*Poseidon*) என்பவர் கிரேக்கத் தொன்மவியலில் வரும் பன்னிரு ஒலிம்பியக் கடவுளர்களுள் ஒருவரும் கடல் கடவுளும் ஆவார். இவரது தேர்க்குதிரைகள் நிலத்தில் ஓடும்போது நிலநடுக்கம் ஏற்படுவதாகக் கூறப்படுகிறது. அதனால் பூமியை அதிரச் செய்பவர் என்றும் பொசைடன் அழைக்கப்படுகிறார்.. இவர் வழக்கமாக சுருள் முடி மற்றும் தாடி கொண்ட முதியவராகக் காட்சியளிக்கிறார். இவர் குரோனசு மற்றும் ரியா ஆகிய டைட்டன்களின் இரண்டாவது மகன் ஆவார்.இவர் இந்து மதத்தில் வருணனிற்கு இணையாவர்.  

## பொசைடனின் வழிபாடு
பொசைடன் பல நகரங்களில் முக்கியமான கடவுளாக இருக்கிறார். ஏதென்சில் கடவுள் ஏதெனாவை அடுத்து இவரே முக்கியமானவர். கார்னித் மற்றும் மாக்னா கிரேசியாவில் உள்ள பல நகரங்களில் இவர் போலிசு நகரின் முக்கிய கடவுளாக இருக்கிறார்.  

பொசைடன் பல தீவுகள் மற்றும் அமைதிக் கடல்களை உருவாக்குபவராக பார்க்கப்படுகிறார். இவரை யாராவது வழிபடாமல் புறக்கணித்தால் இவர் தன் சூலாயுதத்தின் மூலம் பூமியில் குத்தும் போது நிலநடுக்கம், மோசமான வானிலை மற்றும் கப்பல் கவிழ்தல் போன்ற விபத்துகள் ஏற்படுவதாகக் கூறப்படுகிறது. கப்பலோட்டிகள் தங்களின் பாதுகாப்பான கடல் பயணத்திற்காக பொசைடனை வழிபடுவர்; சிலர் குதிரைகளை நீரில் மூழ்கச் செய்து அவருக்குப் பலி கொடுப்பதும் உண்டு.  

## மனைவி மற்றும் குழந்தைகள்
பொசிடானுக்கு பல இருபால் காதலர்கள் இருந்தனர். நீரியசு மற்றும் டோரிசு ஆகியோரின் மகளான பழங்கால கடல் கடவுளான அம்ஃபிட்ரிட் இவரது மனைவி ஆவார். இவர்கள் இருவருக்கும் டிரைடன் என்ற மகன் பிறந்தார்.  

பொசைடன் ஒருநாள் தன் சகோதரி டிமிடர் மேல் காமம் கொண்டார். இதனால் டிமிடிர் பெண் குதிரை உருவம் எடுத்து தப்பி ஓடினார். ஆனால் பொசைடனும் ஆண் குதிரை வடிவம் எடுத்து டிமிடரைத் துரத்திச் சென்று இறுதியாக அவரை கற்பழித்தார். இதன் மூலம் ஏரியசு என்ற பேசும் ஆண் குதிரை பிறந்தது.  

மெடூசாவின் மேல் காமம் கொண்ட பொசைடன் அவரை ஏதெனாவின் கோவிலின் வாசலில் வைத்து உறவாடினார். இதனால் கோபமடைந்த ஏதெனா மெடூசாவை பேயாக மாறுமாறு சபித்தார். மேலும் மெடூசாவின் முகத்தை பார்ப்பவர்கள் கல்லாக மாறக்கடவார்கள் என்றும் சபித்தார். பிறகு மாவீரன் பெரிசியூசு தந்திரமாக தன் வாளைக் கொண்டு மெடூசாவின் தலையை வெட்டினார். அப்போது மெடூசாவின் கழுத்தில் இருந்து பெகாசசு மற்றும் சைராசோர் என்று இரு மகன்கள் பிறந்தனர். இவர்கள் இருவரும் பொசைடனின் பிள்ளைகள் ஆவர்.
# வெட்டுக்காயப் பூண்டு


**வெட்டுக்காயப் பூண்டு** அல்லது **கிணற்றுப்பாசான்** (*Tridax procumbens*) என்பது சூரியகாந்தி குடும்பத்தைச் சேர்ந்த பூக்கும் தாவரமாகும். இது பரவலாகக் களைச் செடியாக அறியப்படுகிறது. இது வெப்பமண்டல அமெரிக்காவைச் சேர்ந்த தாவரம் என்றாலும், இது உலகளாவிய வெப்பமண்டல, மிதவெப்ப மண்டலப் பகுதிகளில் பரவியுள்ளது. இது அமெரிக்காவின் ஒன்பது மாகாணங்களில் களைச் செடியாகப் பட்டியலிடப்பட்டுள்ளது.  

## பொதுவான பெயர்கள்
இதன் பொதுவான பெயர்கள் ஆங்கிலத்தில் கோட் பட்டன்கள் மற்றும் டிரிடாக்ஸ் டெய்சி, கன்னடத்தில் ஜெயந்தி, எசுப்பானிய மொழியில் காடிலோ சிசாகா, பிரஞ்சு மொழியில் ஹெர்பி கைலி, சமற்கிருதத்தில் ஜெயந்தி வேதம், இந்தியில் கமாரா,  ஒடியா மொழியில் பிஷாலியா கரானி, மராத்தி மொழியில் காம்பர்மொடி, தெலுங்கில் காயபாக்கு, & கட்டி சேமந்தி, தமிழில் வெட்டுக்காயப் பூண்டு அல்லது கிணற்றுப்பாசான், வெட்டுக்காயபச்சிலை, செருப்படித்தழை, மூக்குத்ததிப்பூண்டு, காயப்பச்சில்லை மற்றும் தென்தமிழகத்தில் பேச்சு வழக்கில் தாத்தாப்பூச்செடி முதலியன சப்பானிய மொழியில் கோட்டோபிகிகிகு, தாய் மொழியில் டின் டூக்கெ என்று அழைக்கப்படுகின்றன.  

இலங்கையில் தமிழ் மக்கள் இச் செடியை கோணேசர் மூலிகை என அழைப்பர்.  

## பயன்கள்
இந்தச் செடியின் இலைகளை வெட்டுக் காயங்களுக்கு தமிழக ஊர்ப்புறங்களில் மருந்தாகப் பயன்படுத்துவர். குழந்தைகள் இதன் பூவை நீண்ட காம்புடன் கொய்து *தாத்தா தாத்தா தல குடு* என்று சொல்லியபடி கிள்ளி விளையாடுவார்கள். இது புண்ணாற்றும், குறுதியடக்கி, கபநிவாரணி .மூச்சுக்குழாய்ச்சிரை, மூக்கடைப்பு, தடுமல், நீர்கோப்பு, வயிற்றுப்போக்கு, பேதி முதலியவை குணமாகும்.  

இலையை நீர்விடாது அரைத்து வெட்டுக்காயம், சிராய்ப்பு ஆகியவற்றில் பற்றிடச் சீழ் பிடிக்காமல் விரைந்து ஆறும்.  

கிணற்றுப்பூண்டின் இலைச்சாறும், குப்பைமேனி இலைச்சாறும் மருத்துவரின் ஆலோசனைப்படி கலந்து குடித்தால் நஞ்சு முறிவு ஏற்படும். மேலும் வயிற்றுக் கோளாறுகள் தீரும்.  

## வளரியல்பு
கிணற்றடிப்பூண்டு எல்லாவித வளமான மண்ணில் வளரும் ஒரு சிறு செடி. இதன் தாயகம் மத்திய அமெரிக்கா. பற்களுள்ள சற்று நீண்ட தடிப்பான சொரசொரப்பான பச்சை இலைகளையும், மஞ்சள் நிறப் பூக்களையும் உடைய சிறு செடி . ஈரமான இடங்களில் தானே வளரும் தன்மையுடையது . இலையின் நீளம் 3-6 1.5-3 செ.மீ. தண்டு 5 -10 எம்.எம். நீளம், பூவின்விட்டம் 1.3 1.5 செ.மீ. பூவின் இதழ்கள் 5. நடுவில் வெண்மையாகஇருக்கும். இது தன்மகரந்தச் சேர்க்கையால் விதை உண்டாகும். ஒரு செடியில் 1500 விதைகள் இருக்கும் அவை காற்றில் பரவி ஒட்டிக் கொள்ளும். இது சாலை யோரங்களில், தரிசு நிலங்களில், தோட்டங்கள், புல்வெளிகள் எங்கும் பரவி வளரும். சீதோஸ்ண, மிதசீதோஸ்ண வெப்பத்தில் வளரக்கூடியது. உலகெங்கும் பரவியுள்ளது. லேசான பஞ்சுபோன்ற விதைகள் மூலம் இனவிருத்தி செய்யப்படுகிறது.
# எதிர்கோட்டை


**எதிர்கோட்டை** கிராமம், தமிழ்நாட்டின் விருதுநகர் மாவட்டத்தில் உள்ள சிவகாசி வட்டத்தில் அமையப்பெற்றுள்ளது. விவசாயம், அச்சிடுதல் மற்றும் பட்டாசு தொழிலே இங்குள்ள மக்களுக்கு பிரதான தொழில்கள் ஆகும். 8ஆம் வகுப்பு வரை கொண்ட நடுநிலைப்பள்ளி இங்குள்ளது.  

இந்தக் கிராமத்தை உள்ளடக்கிய சாத்தூர் சட்டமன்ற தொகுதியின் தற்போதைய (2016) சட்டமன்ற உறுப்பினர், வீ. பழனிமுருகன் இந்த ஊரைச் சேர்ந்தவர். பிரசித்தி பெற்ற தமிழ்ப் புலவரும் பாண்டித்துரைத் தேவர் சபையின் அவைப்புலவருமான நாரயண ஐயங்கார் பிறந்தது இந்த ஊரில்தான்.  

## ஆதாரங்கள்
# நிழற் பந்துகள்



**நிழற் பந்துகள்** (*shade balls*) நீர்த்தேக்கத்தில் உள்ள தண்ணீர் ஆவியாதலைக் குறைப்பதற்குப் பயன்படும் கருப்பு நிறத்திலான நெகிழிப் பந்து ஆகும்.  

விமான நிலையத்தில் உள்ள நீர்த்திட்டுகளை நோக்கிப் பறவைகள் கவரப்பட்டு விபத்து ஏற்பட்டு விடாமல் இருப்பதற்கும் பயன்படுவதால் இவற்றைப் **பறவைப் பந்துகள்** என்றும் அழைப்பர்.  

# உருவாக்க முறை
உயர்தர பாலி எத்திலீனுடன் கார்பன் அடங்கிய கருப்பு நிறம் சேர்த்து நிழற் பந்துகள் உருவாக்கப்படுகின்றன. கார்பன் சேர்ப்பதன் வழியாக வயிற்று நோய்கள் ஏற்படுவது தடுக்கப்படுகிறது.  

நான்கு அங்குல (10 செ.மீ.) அகலம் கொண்ட ஒரு நிழற் பந்தில் பகுதியளவு தண்ணீர் நிரப்பப்பட்டிருக்கும். இது காற்றால் நிழற்பந்துகள் இடம்நகர்வதைத் தடுக்கும். உயர்தர பாலி எத்திலீன் என்பது தண்ணீர்க் குழாய்களில் அதிகம் பயன்படுத்தப்படும் ஒரு வேதியியல் கலவையாகும்.
# பத்மாவதி (சமணம்)



**பத்மாவதி** (Padmāvatī), சமண சமயத்தின் 23-வது தீர்த்தங்கரரான பார்சுவநாதரின் காவல் தேவதையான இயக்கி ஆவார். பத்மாவதியின் துணைவர் **யட்சன்** *தாரனேந்திரர்* ஆவார். பார்சுவநாதர் தீயின் நடுவில் இருந்து தவமிருக்கையில், அவரை தீப்பிழ்புகளிலிருந்து காக்கும் பணியை செய்பவர் பத்மாவதி எனும் இயக்கியாவார்.  

சமண சாத்திரங்களின் படி, பார்சுவநாதர் தவத்தில் இருக்கையில், மெகாலி எனும் அரக்கன், பார்சுவநாதரின் தவத்தை கெடுக்கும் தீச்செயல்களிலிருந்து காத்தவர்கள், இயக்கி பத்மாவதியும், அவர்தம் துணைவர் யட்சன் தானேந்திரனும் ஆவார்.  

தாமரை மலர் மீது அமர்ந்து, ஐந்தலை நாகமும் கொண்ட பத்மாவதியின் தலைக்கிரீடத்தில் பார்சுவநாதரின் சிறு அளவிலான உருவம் காணப்படும்.  

## படக்காட்சியகம்

## இதனையும் காண்க
- இயக்கிகள்
- பத்மாவதி நாகர்கள்

## அடிக்குறிப்புகள்
# குஜராத்தில் சமணம்

**குஜராத்தில் சமணம்** பல நூற்றாண்டுகளாக குறிப்பிடத்தக்க அளவில் செல்வாக்கை செலுத்தி வருகிறது.2011 இந்திய மக்கள் தொகை கணக்கெடுப்பு படி குஜராத் மாநிலத்தில் சமண சமயத்தைப் பின்பற்றுபவர்கள் எண்ணிக்கை 5,79,654 ஆக உள்ளது.  
சமணர்கள் தங்களின் 22-வது தீர்த்தங்கரரான நேமிநாதர், இம்மாநிலத்தின் கிர்நார் மலையில் மோட்சம் அடைந்தார் எனக்கருதுகிறார்கள்.  

கிபி ஐந்தாம் நூற்றாண்டில், சமண சமயத்தின் தலைநகரம் எனப்போற்றப்படும் பண்டைய வல்லபி நகரத்தில் சமண அறிஞர்களின் மாநாடு நடைபெற்றது. சௌதா வம்ச மன்னர் வனராஜா ஆட்சியின் போது (கிபி 720-780), வல்லபி நகரத்தில் சமணத் துறவி *சிலாகுணா சூரி* தலைமையில் கூடிய துறவிகள், சமண சமயத்தின் ஒழுங்கு முறைப்பட்ட சாத்திரங்கள் தொகுக்கப்பட்டன.  

## வரலாறு
குஜராத் மாநிலம் கி பி 6-7ஆம் நூற்றாண்டுகளுக்கு முன்னரே சமணக் கோயில்கள் கொண்டிருந்தது. இக்கோயில்கள் சோலாங்கிப் பேரரசர்கள் மற்றும் இராசபுத்திர **சௌதா** வம்சத்தவர்கள் பேணிக்காத்தனர். 13-ஆம் நூற்றாண்டில் வடக்கு குஜராத் பகுதிகள், சமண சமயத்தின் முக்கிய மையமாக விளங்கியது.  

முதன் முதலில் குஜராத்தில் அறியப் பட்ட இலக்கியமான **பரதன்** – **பாகுபலி** இராஜா எனும் சரித்திர வரலாற்று நூலை எழுதியது ஒரு சமணத் துறவி ஆவார். குஜராத் சமண வரலாற்றில் ஆச்சாரியர் **ஹேமசந்திர சூரி** மற்றும் அவர் மாணவர் சோலாங்கிப் பேரரசர் **குமாரபாலன்** ஆகியோர் முக்கியமானவர்கள்.  

## முக்கிய சமண மையங்கள்

- சத்ருஞ்ஜெய மலை.
- பாலிதானா கோயில்கள்
- கிர்நார் சமணக் கோயில்கள், (நேமிநாதர் முக்தி அடைந்த இடம்)
- தரங்கா சமணர் கோயில்
- அதீஸ்சிங் கோயில்,
- பத்ரேஸ்வரர் சமணர் கோயில்
- கும்பாரிய சமணக் கோயில்கள்
- பவகர் சமணக் கோயில்கள்
- அப்காபூர் சமணக் கோயில்கள்

## குறிப்பிடத்தக்க சமணர்கள்

- விக்கிரம் சாராபாய்
- பிரேம்சந்த் ராய்சந்த்
- அமித் ஷா
- திலீப் தோஷி
- கௌதம் அதானி
- விஜய் ருபானி
- விர்ஜி வோரா
- ஆஷா பரீக்
- திலீப் சாங்வி
- கல்யாண்ஜி-ஆனந்த்ஜி
- சுதிர் வி. ஷா

## சமணக் கோயில்கள்

## அடிக்குறிப்புகள்
# அட்ரா மச்சான் விசிலு


**அட்ரா மச்சான் விசிலு** 2016 ஆவது ஆண்டில் திரைவண்ணன் இயக்கத்தில் வெளியான ஓர் இந்தியத் தமிழ் நகைச்சுவைத் திரைப்படமாகும். சிவா, சீனிவாசன், நயினா சர்வார் ஆகியோர் முக்கிய வேடங்களில் நடித்த இத்திரைப்படம் 2016 சூலை 07 அன்று வெளியானது. இத்திரைப்படத்திற்கு ரகுநந்தன் இசையமைத்திருந்தார்.  

## நடிகர்கள்

- சிவா - சிம்மக்கல் சேகர்
- நயினா சர்வார் - தேவி
- பவர்ஸ்டார் சீனிவாசன் - முனியாண்டி
- சென்ட்ராயன்
- அருண் பாலாஜி - கோரிப்பாளையம் ரகுமாத்
- மன்சூர் அலி கான்
- சிங்கமுத்து
- ராஜ்கபூர்
- கே. செல்வபாரதி
- டி. பி. கஜேந்திரன்
- கே. பி. ஜெகன்
- வேல்முருகன்
- ஜாங்கிரி மதுமிதா
- அம்பானி சங்கர்

## பாடல்கள்

இத்திரைப்படத்திற்கு ரகுநந்தன் இசையமைத்துள்ளார்.
# கேத்தரின் ஸ்விட்சர்


**கேத்தரின் ஸ்விட்சர்** (Kathrine Switzer, பிறப்பு 5, சனவரி 1947, ஜெர்மனியின் ஆம்பெர்கில்) என்பவர் ஒரு அமெரிக்க எழுத்தாளர், தொலைக்காட்சி விமர்சகர், 1967 இல் மராத்தான் ஓட்ட வீரர் ஆவார். இவரே போஸ்டன் மராத்தானில் வீரருக்கான எண் பெற்று ஓடி நிறைவுசெய்த முதல் பெண்மணி ஆனார். அக்கால கட்டத்தில் போஸ்டன் மராத்தானில் பெண்கள் கலந்துகொள்ள அனுமதி இல்லாத நிலையில் 1967 ஆம் ஆண்டு கேத்ரின் கே.வி. ஸ்விட்சர் என்ற பெயரில் பதிவுசெய்து ஒடினார். ஓடும்போது இவர் பெண் என்பதை உணர்ந்த அதிகாரிகள் இவரைப் பிடித்துத் தள்ளினர், இருந்தாலும் கேத்ரின் தன்னுடைய நண்பரின் உதவியால் மீண்டும் எழுந்து ஓடி தொலைவைக் கடந்தார். பல போராட்டங்களுக்குப் பிறகு 1972 ஆம் ஆண்டுதான் பெண்களை போஸ்டன் மராத்தானில் அதிகாரப்பூர்வமாக அனுமதித்தனர்.  
## வாழ்க்கை
சுவிட்சர் ஜேர்மனியில் பிறந்தவர், இவரின் தந்தை அமெரிக்க இராணுவத்தில் மேஜராக இருந்தார். இவரது குடும்பம் 1949 இல் அமெரிக்கா திரும்பியது. [4] இவர் வர்ஜீனியாவிலுள்ள ஃபேர்ஃபாக்ஸ் கவுண்டிஸில் ஜார்ஜ் சி மார்ஷல் உயர்நிலைப் பள்ளியில் படித்தார், பின்னர் சைரகுஸ் பல்கலைக்கழகத்தில் இதழியல் படித்தார். [5] 1968 இல் இளங்கலை பட்டத்தையும், 1972 இல் முதுகலை பட்டத்தையும் பெற்றார்.  

## 1967 பாஸ்டன் மராத்தான்
கேத்ரின் ஓடுவதில் ஆர்வம்கொண்டராக இருந்தார். எவ்வளவோ முயற்சி செய்தும் மாரத்தானில் பெண்களால் ஓட அனுமதியில்லை என்றனர். பெண் என்ற ஒரே காரணத்துக்காக அனுமதி மறுக்கப்பட்டதை கேத்ரினால் ஏற்றுக்கொள்ள இயலாமல், 1967 ஆம் ஆண்டு நடைபெற்ற மாரத்தானில் கே. வி. ஸ்விட்சர் என்ற பெயரில் அதிகாரப்பூர்வமாகத் தன்னைப் பதிவு செய்துகொண்டார். பெயரைப் பார்த்து யாருக்கும் சந்தேகம் வரவில்லை. 261 என்ற எண்ணில் களத்தில் வீரர்களுடன் நின்றார் கேத்ரின். போட்டி ஆரம்பமானது. இலக்கை நோக்கி முன்னேறிக்கொண்டிருந்தார். சில மைல் தூரத்துக்குப் பிறகு கேத்ரினைக் கண்டுகொண்ட அதிகாரிகள் ஆத்திரமடைந்தனர். அவரைப் பிடித்துத் தள்ளினர். அவர் அணிந்து வந்த எண்ணைப் பறிமுதல் செய்தனர். அந்தக் காட்சிகள் ஒளிப்படங்களில் பதிவானது.  

தன்னுடைய நண்பரின் உதவியால் மீண்டும் எழுந்து ஓட ஆரம்பித்தார். 4 மணி 20 நிமிடங்களில் மாரத்தான் தூரத்தைக் கடந்தார். இதே மாரத்தான் போட்டியில் கிப் பாபி என்ற பெண்ணும் அதிகாரபூர்வமாகப் பதிவு செய்யாமல் முழு தூரத்தையும் கடந்தார். அதிகாரபூர்வமாகப் பதிவு செய்து ஓடிய முதல் பெண் என்ற பெருமை கேத்ரினுக்குக் கிடைத்தது. இந்தப் போட்டியில் கலந்துகொண்ட இரண்டு பெண்களும் மாரத்தான் தூரத்தை முழுமையாகக் கடந்து, பெண்களாலும் ஓட முடியும் என்று உலகத்துக்கு உணர்த்தினார்கள்.  

கேத்ரினும் இன்னும் சில பெண்களும் மாரத்தானில் ஒட பெண்களுக்கு அனுமதி வேண்டும் என்று தொடர்ந்து போராடினார்கள். அதன் விளைவாக 1972 ஆம் ஆண்டு முதல் பெண்கள் மாரத்தானில் அனுமதிக்கப்பட்டார்கள். இதுவரை 30 மாரத்தான் போட்டிகளில் கேத்தரின் பங்கேற்றிருக்கிறார். ’261 Fearless’ என்ற அமைப்பை ஆரம்பித்து, பெண்களுக்குத் தடகளப் பயிற்சிகளை அளித்து, தைரியத்தையும் தன்னம்பிக்கையும் ஊட்டிவருகிறார்.  
கேத்ரினின் பொன்விழா ஆண்டைச் சிறப்பிக்கும் வகையில் அவருக்கு வழங்கப்பட்ட 261 எண்ணை இனி யாருக்கும் வழங்கப் போவதில்லை என்றும் மாரத்தான் கமிட்டி அறிவித்தது.
# ரியா



**ரியா** என்பவர் கிரேக்கத் தொன்மவியலில் கூறப்படும் யுரேனசு மற்றும் கையாவின் பிள்ளைகளான பன்னிரு டைட்டன்களுள் ஒருவர் ஆவார். இவர் குரோனசின் சகோதரியும் மனைவியும் ஆவார். இவரே முக்கியமான ஆறு ஒலிம்பியர்களின் தாய் ஆவார். அதனால் இவரை கடவுள்களின் தாய் என்று அழைக்கின்றனர். சனிக்கோளின் இரண்டாவது பெரிய நிலவிற்கு இவர் பெயரே சூட்டப்பட்டுள்ளது.  

## தொன்மவியல்
ஈசியோடின் தியோகோனி நூலின் படி குரோனசு-ரியா தம்பதிக்கு எசுடியா, டிமிடர், எரா, ஏடிசு, பொசைடன் மற்றும் சியுசு என்ற வரிசையில் ஆறு குழந்தைகள் பிறந்தனர். தன் பிள்ளைகளால் தனக்கு அழிவு வரும் என்பதை குரோனசு தன் பெற்றோரான யுரேனசு மற்றும் கயாவின் மூலம் அறிந்து கொண்டார். அதனால் குரோனசு தனக்கு பிறக்கும் குழந்தைகளை உடனே விழுங்கிவிடுகிறார். கடைசிக் குழந்தையான சியுசை காபாபற்ற நினைத்த ரியா துணி சுற்றிய கல்லைக் குழந்தை என்று கூறி குரோனசை ஏமாற்றிவிடுகிறார். பிறகு கிரீட் தீவில் உள்ள இடா மலைச்சிகரத்தின் குகையில் சியுசை மறைத்து வைத்தார் ரேயா. அதன் பிறகு அக்குழந்தையை கையா வளர்த்ததாகக் கூறப்படுகிறது.  

## வம்சாவளி
# டயோனிசசு



**டயோனிசசு** என்பவர் கிரேக்கப் பழங்கதைகளில் கூறப்படும் ஒரு ஆண் கடவுள் ஆவார். திராட்சை அறுவடை, திராட்சை ரசம், செழிப்பு, பண்டிகைகள், மதக் கொண்டாட்டங்கள், சடங்கின் போது ஒருவருக்கு ஏற்படும் ஆவேசம் மற்றும் திரையரங்குகள் ஆகியவற்றின் கடவுளாகக் கருதப்படுகிறார். கிரேக்கக் கடவுள்களில் இவர் ஒருவரே ஒரு மானுடப் பெண்ணிற்குப் (செமிலி) பிறந்த குழந்தை ஆவார். இவர் ரோமானியாவில் பாச்சசு என்ற பெயரில் அழைக்கப்படுகிறார்.  

## பிறப்பு
செமிலியின் வயிற்றில் வளர்வது சியுசின் குழந்தை என்று அறிந்த எரா ஒரு செவிலியரின் உருவம் தாங்கி வந்தார். அவர் செமிலியிடம் சியுசின் உண்மையான உருவத்தை காணுமாறு கூறினார். சியுசு தடுக்க முயன்றும் செமிலி கட்டாயப்படுத்தியதால் அவர் தன் உண்மையான உருவத்தை காண்பித்தார். அப்போது வெளிப்பட்ட இடியும் மின்னலும் செமிலியை அழித்துவிட்டது. பிறகு செமிலியின் கருவில் இருந்த குழந்தையை தன் தொடையில் வைத்து கருவுறச் செய்தார் சியுசு. அந்த குழந்தையே டயோனிசசு. இதனால் அவர் இருமுறை பிறந்தவன் என்று அழைக்கப்படுகிறார். பிறகு டயோனிசசு தன் தாய் செமிலியை இறந்தவர்களின் உலகமான டார்டரசில் இருந்து மீட்டு வந்து அவரை ஒலிம்பிய மலையில் ஒரு கடவுளாக வாழ வைத்ததாகக் கூறப்படுகிறது.  

மற்றொரு கதையில் எரா டைட்டன்களை அனுப்பி சியுசு மற்றும் பெர்சிஃபோனின் குழந்தையான சாக்ரியுசை துண்டு துண்டாக நறுக்கி வீசியதாகவும் அவனது இதயத்தை மட்டும் காப்பாற்றிய சியுசு அதை இறந்து போன செமிலியின் குழந்தை டயோனைசசின் உடலில் பொருத்தி அவனை உயிர்ப்பெறச் செய்ததாகவும் கூறப்படுகிறது.  

## திருமணம்
மினோசு மற்றும் பாசிபே ஆகியோரின் மகள் அரியாட்னே. அவர் அரக்கன் மினோச்சரை கொல்வதற்கு வீரன் தீசியசுவிற்கு உதவினார். பிறகு தீசியசு அவளை நசோசு தீவில் விட்டு பிரிந்து சென்று விட்டான். பிறகு அந்தத் தீவிற்கு வந்த டயோனிசசு அரியாட்னேவை மணந்துகொண்டார்.
# எம். ஆர். எஸ். மணி


மணி ஆரம்பத்தில் மதுரை பாலமீன ரஞ்சனி சங்கீத சபாவில் தனது 16வது வயதில் நாடகங்களில் நடிக்க ஆரம்பித்தார். இவர் நடித்த முதலாவது நாடகத்தில் காவல்துறை அதிகாரியாக வேடமேற்றார். அன்றில் இருந்து 1930 வரை பல நாடகங்கலில் காவல்துறை வேடமேற்று நடித்தார். இதனால் இவரை "இன்ஸ்பெக்டர் மணி" என்றே அனைவரும் அழைத்தனர். இலங்கைக்கும் சென்று நாடகங்களில் நடித்துள்ளார்.  

மணி நடித்த முதல் திரைப்படம் நளதமயந்தி ஆகும். இது 1935 இல் வெளிவந்தது. இதில் பீமனாகவும், கார்க்கோடனாகவும் இவர் நடித்தார். கல்கத்தா பயனீர் ஸ்டூடியோவில் இப்படம் தயாரிக்கப்பட்டது. இதற்குப் பின்னர் மணி மீண்டும் நாடகங்களில் நடித்தார். இவரை நாடக மேடையில் இருந்து மீண்டும் திரைக்கு அறிமுகப்படுத்தியவர் இயக்குநர் கே. சுப்பிரமணியம். தனது பாலயோகினி (1937) படத்தில் காவல்துறை அதிகாரியாக நடிக்க வைத்தார். தொடர்ந்து பல திரைப்படங்களில் நடித்தார். சுப்பிரமணியத்தின் இயக்கத்தில் வெளியான விகடயோகி (1946), கீத காந்தி (1949) ஆகியவற்றுக்கு உதவி இயக்குநராகப் பணியாற்றினார்.  

## நடித்துள்ள திரைப்படங்கள்
- நளதமயந்தி (1935, பீமன், கார்க்கோடன்)
- பாலயோகினி (1937, காவல்துறை அதிகாரி)
- கௌசல்யா பரிணயம் (1937, கௌசல்யாவின் தந்தை)
- சேவாசதனம் (1938, பல வேடங்கள்)
- தியாக பூமி (1939, காவல்துறை அதிகாரி)
- காமதேனு (1941, வில்லன் துரைசாமி)
- அனந்தசயனம் (1942)
- மானசம்ரட்சணம் (1945)
- கீத காந்தி (1949, டாக்டர் சந்தர்)

## இயக்கிய திரைப்படங்கள்
- அச்சான் (1952, மலையாளம்)
- தந்தை (1953)
- அவன் வருன்னு (1954, மலையாளம்)
- கிடப்பாடம் (1955, மலையாளம்)
- சல்லி மல்லி சல்லி (1958, சிங்களம்)